text: Estada lingüística a Gal·les – Escola Ramon Fuster
  28 abril — 2022
  Aquest curs hem pogut recuperar l'estada lingüística a Gal·les i aquesta darrera setmana del trimestre, del 20 al 25 d'abril, els i les alumnes participants de 1r i 2n de Secundària han estat a Llandudno.
  Entre altres activitats van anar d'excursió a Chester per conèixer aquest municipi envoltat per antigues muralles romanes i medievals i van dinar a Grosvenor Park on van veure un munt d'esquirols i, fins i tot, un tren en miniatura que els va portar a fer una volta. Al vespre, sessió de cinema amb la pel·lícula "Yesterday", una comèdia que barreja realitat i ficció i que està amenitzada amb la discografia de The Beatles.
  També cal destarcar la visita guiada al castell de Conwy, un dels quatre castells més importants de Gal·les, i patrimoni de la UNESCO i la Cooking Activity, on feien cones, un dolç típic de la zona que serveix per acompanyar l'hora del te. Se'ls van menjar al vespre!
  A més a més, també van participar en una classe de Zumba un dels dies i van sortir a descobrir Llandudno seguint les passes de l'obra literària Alice in Wonderland de Lewis Carroll, qui s'hi va inspirar per escriure-la. Van anar trobant els diferents personatges de la història en les escultures que hi ha i que pertanyen al projecte Art UK.